Page:The Works of the Rev. Jonathan Swift, Volume 17.djvu/73

Rh confirmatur ex sequentibus — Ast illum ter fluctus ibidem torquet ——

Apparent rari nantes in gurgite vasto Arma virûm ——

Armi hominum: ridicule antea arma virûm, quæ ex ferro conflata, quomodo possunt natare?

Atque rotis summas leviter perlabitur undas. Atque rotis spumas leviter perlabitur udas.

Summas & leviter perlabi, pleonasmus est: mirifice altera lectio Neptuni agilitatem & celeritatem exprimit; simili modo noster de Camilla, Æn. xi.

Illa vel intactæ segetis per summa volaret, &c. hyperbolice.

Jamque faces et saxa volant, furor arma minisirat. Jam fæces & saxa volant, fugiuntque ministri:

uti solent, instanti periculo — Fæces facibus longe præstant, quid enim nisi fæces jactarent vulgus sordidum?

Fronte sub adversa scopulis pendentibus antrum, Intus aquæ dulces, vivoque sedilia saxo. Fronte sub adversa populis prandentibus antrum.

Sic malim, longe potius quam scopulis pendentibus: nugæ! nonne vides versu sequenti dulces aquas ad potandum & sedilia ad discumbendum dari? in quorum usum? quippe prandentium. Rh